I. December. ( 81 ) 14. Møde. 



Til Bedømmelse uf en af Stud. mag. Søren Jensen ind- 

 sendt Afhandling:, «Nogle Oplysninger om Rhizorhina Ampeliscæ 

 FI. J. H., Herpyllobius arcticus Stp. & Ltk. og Fam. Herpyllobiidæ 



II. J. n.i> nedsattes et Udvalg bestaaende af Museumsinspektor 

 Dr. F. Meinert og Docent I)r. R. Bergh. 



Fra det til Bedømmelse af Dr. med. Joh. Bocks Afhand- 

 ling nedsatte Udvalg (Bohr, Salomonsen) var indkommen 

 følgende Betænkning: 



Efter Opfordring af Selskabet have vi herved den Ære at 

 afgive Betænkning over den af Ilr. Dr. med. J. Bock indleverede 

 Afhandling »Undersøgelse over Giftes Virkning paa det isolerede 

 Pattedyrhjerte: II. Om Cofl'eins og Theobromins Virkning paa 

 Hjertet". Som Titlen antyder, er Arbejdet en Fortsættelse af 

 en tidligere i Oversigten for 1898 optagen Afhandling af 

 samme Forfatter. Efter en der udførlig beskreven Methode 

 undersøges i nærværende Afhandling først Virkningen af de 

 ovennævnte Gifte paa det isolerede Hjerte ; de herved vundne 

 Oplysninger benyttes dernæst af Forf. til at foretage en Son- 

 dring af Symptomerne, som han finder ved Forgiftning af det 

 hele Dyr, i dem, der skyldes selve Hjertet, og dem, der skrive 

 sig fra Giftens Indvirkning paa de vasomotoriske Nervecentrer. 

 Af Forsøgsresultaterne udieder Forfatteren følgende Slutninger: 



Theobromin og Coffein virke i det væsentlige identisk 

 paa Cirkulationen. Paa det isolerede Hjerte tilvejebringe de en 

 Forøgelse af Pulsfrekvensen, der rimeligvis maa tilskrives 

 Hjerteganglierne, ^og samtidig en Formindskelse af Hjertets 

 Slagvolumen , der formentlig kan henføres til en Forandring af 

 selve Muskulaturen under Indflydelse af Giften. Ved Injektion 

 af de omtalte Gifte paa Dyr kombineres disse Virkninger paa 

 selve Hjertet med en Irritation dels af Nervus vagus dels af de 

 karkonstriktoriske Nerver; herved kan under Omstændigheder 

 den af Giftvirkningen paa Hjertet foraarsagede Forandring i 

 Pulsfrekvens og Blodtryk delvis kompenseres. 



